पाएं अपने शहर की ताज़ा ख़बरें और फ्री ई-पेपरडाउनलोड करें
वर्ष 2020-21 समर्थन मूल्य पर जारी गेहूं खरीदी में हर बार ही तरह इस बार भी नर्मदापुरम (होशंगाबाद) मप्र के सबसे आगे स्थान पर है। 56 हजार किसानों से 6 लाख मीट्रिक टन गेहूं खरीद चुका है। इन्हें 641 करोड़ रुपए का भुगतान भी हो चुका है। दूसरे नंबर पर उज्जैन और तीसरे पर विदिशा जिला है। उज्जैन में 5.89 लाख मीट्रिक व विदिशा में 5.16 लाख मीट्रिक टन गेहूं खरीदा जा चुका है।
होशंगाबाद में 1 अप्रैल से समर्थन मूल्य पर गेहूं खरीदी का कार्य 244 केंद्रों पर जारी है। 34 दिनों में किसानों से गेहूं खरीदी कर हमारा जिला प्रदेश में टाप स्थान पर पहुंच गया है। सहायक जिला आपूर्ति नियंत्रक अनिल तंतुवाय ने बताया, जिले ने बहुत कम समय में रिकाॅर्ड गेहूं खरीदी की है। संपूर्ण मप्र के होशंगाबाद जिला किसानों से सबसे अधिक गेहूं खरीदी में किए जाने में प्रथम स्थान पर है।
गेहूं खरीदी में हरदा और बैतूल की स्थिति
नर्मदापुरम संभाग के हरदा में 112 केंद्रों पर खरीदी जारी है। 25040 किसानों से 2.23 लाख मीट्रिक टन गेहूं खरीदा जा चुका है। इसके एवज में 261 करोड़ रुपए का भुगतान हो चुका है। वहीं, बैतूल में 92 केंद्रों पर 13691 किसानों से 74803 मीट्रिक टन गेहूं खरीद चुके। 66 करोड़ रुपए का भुगतान हुआ है।
गेहूं खरीदी में अब तक टॉप जिले पांच जिले
जिला : गेहूं खरीदी मीट्रिक टन भुगतान करोड़ रु.
होशंगाबाद : 600136 : 641.25
उज्जैन : 589929 : 657.97
विदिशा : 516381 : 66114
सीहोर : 488889 : 54723
रायसेन : 465382 : 51368
जबलपुर : 350704 : 36379
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva mai_Deva bho_Deva san_Deva mai_Deva zho_Hant eng_Latn